 Bosna i Hercegovina Bosnia and Herzegovina

Federacija Bosne i Hercegovine Federation of Bosnia and Herzegovina

Zeničko-dobojski kanton Zenica-Doboj canton

**OPĆINA BREZA MUNICIPALITY OF BREZA**

Općinsko vijeće Municipality Council

Broj: 01/1-02-\_\_/21

Breza,\_\_\_\_\_\_\_\_\_\_\_. godine

Na osnovu člana 115. stav 3. Statuta Općine Breza ("Službeni glasnik Općine Breza", broj 8/09 – Prečišćeni tekst ) i člana 14. Odluke o javnim priznanjima Općine Breza („Službeni glasnik Općine Breza“, broj 14/14 – Prečišćeni tekst), Općinsko vijeće Breza na sjednici održanoj \_\_\_\_\_\_\_\_\_\_\_\_\_godine, donosi

**Z A K LJ U Č A K**

**o pokretanju postupka za dodjelu javnih priznanja Općine Breza**

**I**

Da Komisija za odlikovanja i općinska priznanja sprovede postupak dodjele javnih priznanja Općine Breza u skladu sa Odlukom o javnim priznanjima Općine Breza („Službeni glasnik Općine Breza“, broj 14/14 – Prečišćeni tekst).

**II**

Rok realizacije zaključka je 15.03.2021. godine.

**III**

Zaključak objaviti u „Službenom glasniku Općine Breza“.

DOSTAVLJENO: PREDSJEDAVAJUĆI

1x Predsjednik Komisije za Općinskog vijeća

odlikovanja i općinska priznanja Rihić Anel s.r.

1x 01/1,

1x a/a.

**O B R A Z L O Ž E NJ E**

Pravni osnov za donošenje Zaključka sadržan je u članu 14. Odluke o određivanju i vođenju postupka za dodjelu javnih priznanja.

Općinsko vijeće je usvojilo Odluku o javnim priznanjima Općine Breza („Službeni glasnik Općine Breza“, broj 4/2001, 2/2007 i 3/2007).

U članu 14. Odluke određeno je da postupak dodjele javnih priznanja pokreće i vodi Općinsko vijeće putem Komisije za odlikovanja i općinska priznanja.

U članu 4. utvrđeno je „Javna priznanja Općine Breza dodjeljuju se povodom Dana Općine Breza“.

Odluku o dodjeli javnih priznanja donosi Općinsko vijeće.

Općinsko vijeće je donijelo Odluku o utvrđivanju Dana Općine Breza 6.april („Službeni glasnik Općine Breza“, broj 3/01).

Na osnovu naprijed navedenog potrebna je saglasnost Općinskog vijeća, odnosno potrebno je donijeti zaključak za vođenje određenih aktivnosti, kako bi Komisija za odlikovanja i općinska priznanja predložila Odluku Općinskom vijeću na usvajanje.

Stručna služba Općinskog vijeća